Document ID: /fineweb-2-swissfilter-quality_10-filterrobots/filtered/02038.jsonl.gz/5031

Sin l’entir mund vegnan en general dapli umens che dunnas a pled en las medias. Uschia era tar RTR. Cun sia seria da stad vul La Marella equilibrar quai almain in zic, e propona intginas perlas or da l’archiv nua che dunnas stattan en il center.
Questa seria cuntinuescha cun in’emissiun ch’avra in chapitel da l’istorgia bunamain emblidà: Las millis da dunnas en Svizra ch'han fatg servetsch militar durant e suenter la segunda guerra mundiala, ch'han servì al pajais en il uschenumnà «Frauenhilfsdienst FHD», en il servetsch auxiliar feminin. Pertge ch’ellas èn entradas en il militar raquintan Sabina Bundi-Winkler ed Emilia Caveng ad Anna Serarda Campell.
«Intenziun gidar» è ina Marella dal 2014.